আফগান ওয়্যারলেস
আফগান ওয়্যারলেস কমিউনিকেশন কোম্পানি, সাধারণভাবে বলা হয় আফগান ওয়্যারলেস অথবা এডবলুসিসি হল আফগানিস্তানের প্রথম ওয়্যারলেস কমিউনিকেশন্স কোম্পানি। আফগান ওয়্যারলেস ১৯৯৮ খ্রিস্টাব্দে প্রতিষ্ঠিত হয়। এটা প্রধানত আফগানিস্তানের রাজধানী কাবুলভিত্তিক একটা প্রতিষ্ঠান, ঐ অঞ্চলেই যাদের বড় বড় কার্যালয় অবস্থিত। এই কোম্পানি টেলিফোন সিস্টেমস ইন্টারন্যাশনালের ভর্তুকিতে কাজকর্ম চালায়, যে প্রতিষ্ঠান হল বায়ত গোষ্ঠী এবং যোগাযোগ মন্ত্রণালয়ের মধ্যে যৌথ উদ্যোগে পরিচালিত। আফগান ওয়্যারলেস ২০১৭ খ্রিস্টাব্দে আফগানিস্তানে প্রথম ফোর-জি এলটিই (টেলিকমিউনিকেশন) নেটওয়র্ক পরিসেবা চালু করে, যে পরিসেবায় এই কোম্পানি এদেশে সবচেয়ে বড় বেসরকারি নিয়োগকারী হিসেবে পরিগণিত হয়েছে। বর্তমানে এই কোম্পানির প্রায় পঞ্চাশ লক্ষের মতো গ্রাহক রয়েছে এবং এরা আফগানিস্তানের সব প্রদেশেই পরিসেবা দিয়ে যাচ্ছে।
আফগানিস্তান ফুটবল ফেডারেশন
আফগানিস্তান ফুটবল ফেডারেশন হল আফগানিস্তানের ফুটবল নিয়ন্ত্রণকারী সংস্থা। এটি আফগানিস্তানের আফগানিস্তান জাতীয় ফুটবল দল ও আফগানিস্তান জাতীয় মহিলা ফুটবর দলকে নিয়ন্ত্রণ করে। ১৯৩৩ সালে প্রতিষ্ঠিত এ সংস্থাটি ১৯৪৮ সালে ফিফার সদস্যপদ লাভ করে এবং ১৯৫৪ সালে এশিয়ান ফুটবল কনফেডারেশন এর সদস্যপদ পায়। সংস্থাটি ২০০১ সালে তালেবান পতনের পর থেকে অনেক বেশি সক্রিয় হয়ে ওঠে।